**Amapola Flyg** (IATA: **HP**, ICAO: **APF**, kutsukoodi: **AMAPOLA**) on ruotsalainen rahtilentoyhtiö, jonka kotipaikka on Malmö ja solmukohta Tukholman Arlandan lentoasema. Se on vuodesta 2018 lähtien liikennöinyt myös joitakin Ruotsin sisäisiä matkustajalentoja. Yhtiön omistaa sijoitusyhtiö Salénia AB, ja sen toimitusjohtaja on Nils Erik Salén.

Historia
--------

Amapola Flyg perustettiin vuonna 2004 lentämään Postenin postilentoja. Se siirtyi tarjoamaan matkustajalentoja vuonna 2018, kun se voitti kolmen Ruotsin sisäisen lentoreitin kilpailutuksen niitä aiemmin liikennöineen Nextjetin mentyä konkurssiin. Koska sen omat Fokker 50 -matkustajakoneet olivat tuolloin liisattuina muiden lentoyhtiöiden käyttöön, lentoja liikennöivät aluksi sen puolesta Danish Air Transport ja Spirit Air.

Matkustajaliikenteen aloittaminen ajoittui samoihin aikoihin Ruotsin hallituksen tekemän päätöksen kanssa, jonka mukaan ensimmäisen luokan kirjeiden ei enää tarvinnut saapua perille lähettämistä seuraavana päivänä. Niinpä Ruotsin sisäinen postiliikenne alkoi siirtyä lentoliikenteestä junakuljetuksiin. Amapola Flyg reagoi tähän hankkimalla alkuvuoteen 2019 mennessä kuusi uutta matkustajakäyttöön tarkoitettua Fokker 50 -konetta, joista se liisasi osan eteenpäin ja alkoi liikennöidä osalla kotimaan lentoreittejään itse. 26.3.2021 Yle julkaisi tiedon, että yhtiö aloittaa reittiliikenteen Helsinki–Joensuu välillä.

Kohteet
-------

Amapola Flygin Fokker 50 Arlandan lentoasemalla.
Amapola Flyg lensi toukokuussa 2022 matkustajaliikenteen reittilentoja seuraaviin kohteisiin:

* Ruotsi
	+ Hagfors – Hagforsin lentoasema
	+ Hemavan/Tärnaby – Hemavan Tärnabyn lentoasema
	+ Kramfors – Höga Kustenin lentoasema
	+ Lycksele – Lyckselen lentoasema
	+ Torsby – Torsbyn lentoasema
	+ Tukholma – Arlandan lentoasema
	+ Vilhelmina – Vilhelminan lentoasema
* Suomi
	+ Helsinki – Helsinki-Vantaan lentoasema
	+ Joensuu – Joensuun lentoasema

Laivasto
--------

Amapola Flygin laivastoon kuului kesäkuussa 2020 kaikkiaan 16 Fokker 50 -konetta, joiden keski-ikä oli 30,6 vuotta.

* 9 Fokker 50
* 7 Fokker 50F

Vaaratilanteet
--------------

Hel­sin­ki-Van­taan len­toa­se­mal­la sattui 25. marraskuuta 2021 vaaratilanne, kun Ama­po­la Flygin Fokker 50 -mat­kus­ta­ja­len­to­ko­neeseen tuli moot­to­ri­häi­riö len­toon­läh­dös­sä. Vaaratilanne ei aiheuttanut tarvetta pelastustoimille.

Lähteet
-------

1. 1 2  Amapola Flyg Fleet Details and History Planespotters.net. Viitattu 3.6.2020. (englanniksi)
2. 1 2  Carlsson, Anders: Två flygbolag tar upp norrlandstrafiken  1.6.2018. Flygtorget. Viitattu 3.6.2020. (ruotsiksi)
3. ↑  Amapola Flyg AB Alla bolag. Viitattu 3.6.2020. (ruotsiksi)
4. ↑  About us Amapola Flyg.  Arkistoitu 11.4.2008. Viitattu 3.6.2020. (englanniksi)
5. ↑  Carlsson, Anders: Passagerartrafiken allt viktigare för Amapola  9.1.2019. Flygtorget. Viitattu 3.6.2020. (ruotsiksi)
6. ↑  Kotimaan lentoreiteille valittiin uusia lentoyhtiöitä – Finnairin tilalle ruotsalainen, latvialainen ja virolainen lentoyhtiö *Yle Uutiset*. Viitattu 16.5.2021.
7. ↑  Joensuu Airport (JOE) - Destinationer *www.amapola.nu*.  Arkistoitu 22.1.2022. Viitattu 5.5.2022.
8. ↑  Arlanda Airport (ARN) Amapola Flyg. Viitattu 3.6.2020. (ruotsiksi)
9. ↑  L2021-04 Matkustajalentokoneen moottorihäiriö lentoonlähdössä Helsinki-Vantaan lentoasemalla 25.11.2021   - Onnettomuustutkintakeskus *turvallisuustutkinta.fi*. Viitattu 22.11.2022.